พอดีมีตุ่มขึ้นตรงคอหยัก ประมาณ 4 ปีแล้วไม่หายไปซักที เป็นตุ่มสีเนื้อ ทีแรกนึกว่าเป็นเริมแต่เริมมันต้องมีหนองแล้วแตกเป็นแผลแสบรึป่าวครับ แต่มันไม่ค่อยมีอาการอะไรเลย เลยสงสัยว่าเป็นหูดหงอนไก่ หรือตุ่มไขมันอักเสบ หรือเป็นตุ่ม PPP ตอนนี้ก็ยังไม่กล้าไปหา เพราะยังไม่กล้าแอบอาย แต่เคยไปตรวจ hiv กับซิฟิลิส 2 ครั้ง ที่คลินิก ผลก็เป็นลบตลอด จนบอกว่า ถ้ารอบนี้ไม่มีอะไร ก็ไม่ต้องมาตรวจอีกแล้วนะคะ แล้วตอนนี้ แต่ก็ไม่เคยเพศสัมพันธ์กับใครเลย ก็ยังไม่รู้ว่าตัวเองเป็นอะไรกันแน่ คือเป็นคนคิดมากด้วย
สวัสดีค่ะ ตุ่มที่บริเวณคอหยักอวัยวะเพศเป็นตุ่มสีเนื้อเป็นมาเรื้อรัง ไม่หายแต่ก็ไม่ได้แย่ลงนั้น อาจจะมีสาเหตุมาจาก ตุ่ม PPP หรือตุ่มเนื้อใส ๆ เล็ก ๆ ที่ขึ้นอยู่บริเวณใต้คอหยักของอวัยวะเพศชาย โดยส่วนใหญ่จะมีการวางตัวเป็นแถวหรือเป็นวงรอบบริเวณสันของหัวอวัยวะเพศ และก็ทำให้หลายครั้งแพทย์อาจจะวินิจฉัยผิดว่าเป็นโรคติดต่อทางเพศสัมพันธ์เพราะมีลักษณะคล้ายกัน สาเหตุอื่นๆเช่น ตุ่มจากเริม หูดหงอนไก่ หูดข้าวสุก ซึ่งเป็นโรคติดต่อทางเพศสัมพันธ์ถ้าไม่เคยมีเพศสัมพันธ์เลยก็นึกถึงได้น้อยมาก หรือเป็นตุ่มรูขุมขนอักเสบ ตุ่มจากการติดเชื้อไวรัส/แบคทีเรียหรือเชื้อรา เป็นต้นแนะนำการกลับไปพบแพทย์ แจ้งว่าเป็นมาเรืือรังแล้วไม่หาย ถ้าแพทย์ยังไม่สามารถรักษาให้หายขาดได้ อาจมีการส่งพบแพทย์เฉพาะทางสาขาที่เกี่ยวข้องเพื่อให้ได้การวินิจฉัยที่แน่ชัดต่อไปเบื้องต้นไม่ไปแกะเกาบริเวณที่เป็น ใช้น้ำเปล่าสะอาดล้างภายนอก ใส่เสื้อผ้าระบายอากาศไม่อับชื้น